Die Sharks is te ongeduldig, sê hulle afrigter Robert du Preez oor sy span wat tot dusver twee uit twee Superwedstryde verloor het.
En hulle ondersteuners raak ook ongeduldig. Hulle verwag Saterdag op Kinghspark ŉ beter vertoning as die amperse wen teen die Waratahs verlede naweek nadat die Sharks deur baie beskou is as die Suid-Afrikaanse span wat vanjaar die beste in die Superreeks sal vaar.Dis eintlik ŉ móét dat hulle moet wen en dit goed genoeg doen sodat hulle van aanstaande naweek af hul vier wedstryde in Australasië met vertroue kan aanpak.
♦ Vir die Lions, wat Saterdag om 17:15 op Ellispark teen die Blues speel, is daar die uitdaging om hul spelpeil deurgaans te handhaaf in die wedstryd wat vir hulle ŉ vyfpunter behoort te wees.
Die afrigter Tana Umaga, wat soos sy voorgangers ook sukkel om die eens magtige Blues weer na ŉ wenspan om te skakel, het as teenvoeter vir die lugdruk het ses voorspelers op die bank gekies.